cyanic-selkie/wikianc huggingface dataset:
নেইমার
২০১১ কোপা আমেরিকা
নেইমার আর্জেন্টিনায় অনুষ্ঠিত কোপা আমেরিকা ২০১১ তে অংশগ্রহণ করেন, সেখানে তিনি প্রথম পর্বের এক ম্যাচে ইকুয়েডরের বিপক্ষে জোড়া গোল দেন। তাকে ম্যান অব দা ম্যাচ নির্বাচিত করা হয়। কোপা আমেরিকায় ব্রাজিলের প্রথম ম্যাচ ছিল ভেনিজুয়েলার বিপক্ষে। যা ১-১ গোলে ড্র হয়। ব্রাজিল কোয়ার্টার ফাইনালে বাদ পড়ে যায় প্যারাগুয়ের বিপক্ষে পেনাল্টি শুট আউটে। এই ম্যাচে নেইমারকে ৮০ মিনিটের মাথায় প্রতিস্থাপিত করা হয়েছিল।
২০১২ গ্রীষ্মকালীন অলিম্পিক
১১-ই মে ২০১২, ব্রাজিল অলিম্পিক ফুটবল দলের হয়ে লন্ডন ২০১২ অলিম্পিক গেইম খেলার জন্য নেইমারকে ডাকা হয়। ২০-জুলাই ২০১২, ব্রাজিলের প্রথম ওয়ার্ম আপ ম্যাচে রিভারসাইড স্টেডিয়ামে স্বাগতিক গ্রেট ব্রিটেনের বিপক্ষে তিনি এক গোল এবং একটি এসিস্ট করেন। এই ম্যাচে ব্রাজিল ২-০ গোলে জয় পায়। ২৬-ই জুলাই ২০১২, নেইমার ২০১২ গ্রীষ্মকালীন অলিম্পিকের প্রথম গোল করেন ব্রাজিলের প্রথম ম্যাচ ইজিপ্টের বিপক্ষে। এই ম্যচে ব্রাজিল ৩-২ গোলে জয় পায়। পরবর্তী ম্যাচে বেলারাসের বিপক্ষে নেইমার ২৫ গজ দূর থেকে ফ্রি-কিক থেকে গোল দেন, ডান দিক হতে অ্যালেক্সান্ডার পেতোকে এসিস্ট এবং অস্কারকে ব্যাকহিলের মাধ্যমে এসিস্ট করেন। ব্রাজিল ৩-১ গোলে জয়লাভ করে কোয়ার্টার ফাইনালে নিজেদের জায়গা করে নেয়। ম্যাচের পর নেইমার বলেন, "আমি এক গোল ও দুই এসিস্ট করেছি, আমার পক্ষে থেকে এটা পারফেক্ট ছিল।" ৫-ই আগস্ট ২০১২, কোয়ার্টার ফাইনালে ব্রাজিল মুখোমুখি হয় হনডুরাসের বিপক্ষে। সেইন্ট জেমস পার্কে হওয়া এই ম্যাচে নেইমার পেনাল্টি থেকে এক গোল করেন, লিয়ান্দ্র দামিয়াওকে দ্বিতীয় গোলে এসিস্ট করেন। এবং ব্রাজিলকে ৩-২ গোলে বিজয় ছিনিয়ে আনতে সাহায্য করেন এবং ব্রাজিলকে সেমি ফাইনালে নিয়ে যান।
ক্লাব
রানার-আপ: ২০১৮–১৯
ব্যক্তিগত জীবন
নেইমার ২০১১ সালের আগস্টে মাত্র ১৯ বছর বয়সে শিশুর বাবা হন। শিশুর মায়ের নাম ক্যারোলিনা দান্তাস, কিন্তু নেইমারের সাথে তার কোনো সম্পর্ক নেই। শিশুর নাম দাভি লুকা যে সাও পাওলোতে জন্মগ্রহণ করে। শিশুর জন্মের পর তিনি বলেন, " প্রথমে আমি খুব ভয় পেয়েছিলাম, পরে খুশি হলাম। এটা একটা নতুন দায়িত্ব এবং এখন আমি উপভোগ করছি।" নেইমার কিছু সময়ের জন্য ব্রাজিলিয়ান মডেল ব্রুনা মারকুইজিনের সাথে সম্পর্কে আবদ্ধ ছিলেন। ২০১৫ সালে তাদের বিচ্ছেদ হয়ে যায়। কিন্তু তারা ভাল বন্ধু হিসেবে সম্পর্ক বজায় রেখেছেন।
ভাঙ্গা রেলওয়ে স্টেশন
ভাঙ্গা রেলওয়ে স্টেশন বাংলাদেশের ঢাকা বিভাগের ফরিদপুর জেলার ভাঙ্গা উপজেলার একটি রেলওয়ে স্টেশন।
উদ্বোধন
২০২০ সালের ২৪ জানুয়ারি শুক্রবার সকালে ভাঙ্গায় রেলওয়ে স্টেশন উদ্বোধন করেন রেলমন্ত্রী নুরুল ইসলাম সুজন এবং বলেন, আগামী রোববার প্রধানমন্ত্রী শেখ হাসিনা ভিডিও সম্মেলনের  মাধ্যমে রাজবাড়ী-ফরিদপুর-ভাঙ্গা রেলপথে চলাচল উদ্বোধন করবেন।
ইতিহাস
রাজবাড়ী থেকে ফরিদপুর রেলপথ তৈরি হয় ১৮৯৯ সালে। খানখানাপুর, বসন্তপুর, আমিরাবাদ, অম্বিকাপুর, ফরিদপুর, ফরিদপুর কলেজ, বাখুণ্ডা, তালমা, পুখুরিয়া রেলওয়ে স্টেশনটি বন্ধ হয় ১৯৯০ সালের ১৬ সেপ্টেম্বর। পুরনো ৪৫ কিলোমিটার রেললাইনের সঙ্গে আরও ৫ কিলোমিটার যুক্ত হয়ে নতুন আঙ্গিকে এ রেললাইনের দূরত্ব হবে ৫০ কিলোমিটার। ব্রডগেজ পুনর্বাসন এ রেললাইনের সঙ্গে নতুন যুক্ত হয়েছে পুখুরিয়া রেলওয়ে স্টেশন থেকে ৫ কিলোমিটার অর্থাৎ ভাঙ্গা রেলওয়ে স্টেশন পর্যন্ত। পাচুড়িয়া থেকে ফরিদপুর স্টেশন পর্যন্ত রেল যোগাযোগ বন্ধ হয় ১৯৯৬ সালের ২৬ মার্চ। এর আগে ফরিদপুর থেকে পুখুরিয়ার সঙ্গে রেল যোগাযোগ বন্ধ হয় ১৯৯০ সালের ১৬ সেপ্টেম্বর। প্রধানমন্ত্রী শেখ হাসিনা এলাকার জনগণের কল্যাণে ২০১৩ সালে রেললাইনটি পুনর্নির্মাণ ও পুনর্বাসনের জন্য নির্দেশ দেন। রেলপথ মন্ত্রণালয় প্রধানমন্ত্রীর নির্দেশনা অনুযায়ী যথারীতি শুরু করে পুনর্নির্মাণ ও পুনর্বাসনের কাজ। পাচুড়িয়া থেকে ভাঙ্গা পর্যন্ত এ রেললাইনে রয়েছে বড়-ছোট ব্রিজ ও কালভার্ট মিলিয়ে ৬৬টি। রেলের নিরাপত্তা রক্ষীসহ রেল গেট রয়েছে ২৪টি এবং রেলের নিরাপত্তা রক্ষী ছাড়া গেট রয়েছে ১৯টি। ২০১৯ সালে ফরিদপুর ভাঙ্গা রেলপথের কাজ শেষ হয়।
মুহাম্মদ আব্দুল মান্নান
মুহাম্মদ আব্দুল মান্নান (জন্ম: ৩ মার্চ ১৯৬০) বাংদেশের একজন ইসলামী রাজনীতিবিদ, লেখক এবং গবেষক, যিনি '''এম. এ. মান্নান বা আল্লামা এম. এ. মান্নান''' নামে পরিচিত। তিনি বাংলাদেশ ইসলামী ফ্রন্টের সাবেক চেয়ারম্যান এবং বর্তমানে আনজুমান রিসার্চ সেন্টারের মহাপরিচালকের দায়িত্ব পালন করছেন।
প্রারম্ভিক জীবন
আবদুল মান্নান চট্টগ্রাম জেলার রাউজান উপজেলার ডাবুয়া ইউনিয়নের খলিফার বাড়িতে ১৯৬০ সালের ৩ মার্চ বৃহস্পতিবার জন্মগ্রহণ করেন। তার পিতার নাম আলহাজ্ব এজহার।
কর্মজীবন
বাংলাদেশের অন্যতম ইসলামী শিক্ষা প্রতিষ্ঠান ছোবাহানিয়া আলিয়া কামিল মাদ্রাসার শিক্ষকতার (১৯৭৯-১৯৮৭) মাধ্যমে মান্নান তার কর্মজীবনের সূচনা হয়। পরবর্তীতে ১৯৯৫ সালে আহসানুল উলুম আলিয়া মাদ্রাসায় মুহাদ্দিস পদে নিযুক্ত হন এবং ১৯৯৭ সালে সালে গহিরা আলিয়া মাদ্রাসায় উপাধ্যক্ষ পদে নিযুক্ত হন।
বাংলাদেশ ইসলামী ছাত্রসেনা (১৯৮০-১৯৮৬)
আব্দুল মান্নান বাংলাদেশ ইসলামী ফ্রন্টের ছাত্র সংগঠন বাংলাদেশ ইসলামী ছাত্রসেনার প্রতিষ্ঠাতা আহ্বায়ক ছিলেন। পরবর্তীতে তিনি ১৯৮০ সাল থেকে ১৯৮৬ সাল পর্যন্ত এ সংগঠনের প্রথম সভাপতি হিসেবে দায়িত্ব পালন করেন।
বাংলাদেশ ইসলামী ফ্রন্ট (১৯৯০-২০২২)
ইসলামী ফ্রন্টের চেয়ারম্যান এম এ জলিল মৃত্যুবরণ করলে আব্দুল মান্নান ইসলামী ফ্রন্টের কেন্দ্রীয় সদস্যদের ভোটে সংগঠনটির দ্বিতীয় চেয়ারম্যান হিসেবে নির্বাচিত হন।
অন্যান্য কার্যক্রম
আব্দুল মান্নান রাজনৈতিক কার্যক্রম ছাড়াও তিনি বেশ কিছু প্রতিষ্ঠানের পরিচালক ও উপদেষ্টা পদে রয়েছেন। এছাড়াও তিনি ইসলামী বইয়ের লেখক ও অনুবাদক হিসেবেও তার অনুসারীদের কাছে পরিচিত।
তার উল্লেখযোগ্য কাজসমূহ:
কুচলীবাড়ী
কুচলীবাড়ী বলতে বোঝাতে পারে:
আল আলভারেজ
আল আলভারেজ (৫ আগস্ট ,১৯২৯ – ২৩ সেপ্টেম্বর,২০১৯) একজন ইংরেজ কবি, ঔপন্যাসিক, প্রাবন্ধিক, সমালোচক ছিলেন যিনি '''এ. আলভারেজ এবং আল আলভারেজ''' নামে লেখা প্রকাশ করতেন
প্রাথমিক জীবন
আলফ্রেড আলভারেজ লন্ডনে জন্মগ্রহণ করেন, তার মাতা আশকেনাজিক ইহুদি ও পিতা সেফারডিক ইহুদি পরিবারে ছিল। তিনি লন্ডনের হামস্টিডে হল স্কুলে পড়েন এবং পরে ঔনডেল স্কুল এবং করপাস খ্রিষ্ট কলেজ, অক্সফোর্ডে পড়েন যেখানে তিনি ইংরেজিতে প্রথম স্থান অধিকার করেছিলেন । পরবর্তীতে তিনি প্রিন্সটন বিশ্ববিদ্যালয়ে জেন এলিজা প্রক্টর ভিজিটিং ফেলো হিসাবে নির্বাচিত হন। অক্সফোর্ড এবং মার্কিন যুক্তরাষ্ট্রে সংক্ষিপ্তভাবে পড়াশোনা করার পরে তিনি বিশ দশকের শেষের দিকে একজন পূর্ণকালীন লেখক হন। ১৯৫৬ থেকে ১৯৬৬ সাল পর্যন্ত তিনি দ্য অবজার্ভারের কাব্য সম্পাদক এবং বিচারক ছিলেন, যেখানে তিনি ব্রিটিশ পাঠকদের জন বেরিম্যান, রবার্ট লোওয়েল,সিলভিয়া প্লাথ, জিবিগিনিউ হারবার্ট এবং মিরোস্লাভ হলবের সাথে পরিচয় করিয়ে দিয়েছিলেন।
আলভারেজ অনেক তথ্যভিত্তিক সাহিত্যের বইয়ের রচয়িতা ছিলেন। আত্মহত্যা সম্পর্কে তাঁর বিখ্যাত গবেষণা দ্যা সেভেজ গড প্লাথের সাথে তাঁর বন্ধুত্ব থেকেও বেশি অনুরণন অর্জন করেছিল। তিনি বিবাহ বিচ্ছেদ সম্পর্কে (লাইফ আফটার ম্যারেজ), স্বপ্ন সম্পর্কে (নাইট), এবং তেল শিল্প সম্পর্কে (অফশোর), পাশাপাশি কঠোর ব্যক্তির শখ সম্পর্কে (দ্য বিগেসট গেম ইন টাউন) এবং পর্বতারোহণ সম্পর্কেও (ফিডিং দ্য রেট,আরোহী সহযোগী জনাব আনথোইন এর একটি বহুসংখ্যক রেখাচিত্র) লিখেছেন। তার ১৯৯৯ সালের আত্মজীবনীর শিরোনাম হলো “হয়ার ডিড ইট অল গো রাইট?”
১৯৬২ সালে তার বাছাই করা কবিতা সংকলন-গ্রন্থ “দ্য নিউ কাব্যগ্রন্থ” টি সেই সময়ে কাব্যের রীতির একটি নতুন যাত্রা হিসাবে প্রশংসিত হয়েছিল। ব্রিটিশ কবিতায় এটি অপরিমিত ‘জেনটিলিটি‘ হিসেবে এটি আমেরিকান রীতিতে চ্যাম্পিয়ন হয়েছিল। তাকে ২০১০ সালে রয়্যাল সোসাইটি অফ লিটারেচার বেনসন পদকে ভূষিত করে।
চলচ্চিত্র ও টেলিভিশন
আলভারেজ জুলাই ১৯৮৯ তে জুয়া বিষয়ে ব্যাপক আলোচনা করার জন্য চ্যানেল ৪ এর আলোচনা প্রোগ্রাম ‘আফটার ডার্ক’ নিয়ে আবির্ভূত হন। ২০০৮ সালে নির্মিত চলচ্চিত্র সিলভিয়ায় আলভারেজ জ্যারেড হ্যারিসের চরিত্রে অভিনয় করে, যার ফলে প্লাথ এবং তার স্বামী টেড হিউজেসের সম্পর্কের মধ্যকার অসুবিধার উপখ্যান সৃষ্টি হয়েছিল।
মৃত্যু
তিনি ৯০ বছর বয়সে নিউমোনিয়া মহামারিতে মৃত্যুবরণ করেন।
উত্তরাধিকার
১৯৯০ সালে ব্রিটিশ লাইব্রেরি আলভারেজের সংরক্ষণাগার অধিগত করেছিল যার সাথে তাঁর কবিতা, গদ্য প্রকাশনা এবং মঞ্চ, চলচ্চিত্র, রেডিও এবং টেলিভিশনের লিপি সম্পর্কিত কাগজপত্র পেয়েছিল।.
খ্রিস্টপূর্ব
খ্রিস্টপূর্ব (Ante Christum natum, খ্রিস্ট জন্মের পূর্বে) বলতে মূলত নাসরৎ এর যিশু খ্রিস্টের জন্মের পূর্বের বছরগুলো নির্দেশ করে। এটি ইংরেজি বাক্যাংশ "বিফোর ক্রাইস্ট" (Before Christ; সংক্ষেপে BC) এর পরিভাষা। আন্টে ক্রিস্টাম নাটাম কে সংক্ষেপে আন্টে ক্রিস্টাম (খ্রিস্টের পূর্বে) বলা হয়।  আরেকটি লাতিন বাক্যাংশ 'পোস্ট ক্রিস্টাম নাটাম' বর্তমান বহুল ব্যবহৃত খ্রিস্টাব্দ (Anno Domini, সংক্ষেপে AD) এর সমার্থক।
ফরহাদ হোসেন
ফরহাদ হোসেন দোদুল (জন্ম: জন্ম: ৫ জুন ১৯৭২) একজন বাংলাদেশী অধ্যাপক এবং রাজনীতিবিদ। তিনি ২০১৪ সালের ডিসেম্বরে অনুষ্ঠিত সংসদ নির্বাচনে খুলনা বিভাগের মেহেরপুর জেলার মেহেরপুর-১ আসন থেকে থেকে বাংলাদেশ আওয়ামী লীগের নির্বাচিত সংসদ সদস্য।
জন্ম ও ব্যক্তিগত জীবন
ফরহাদ হোসেনের মেহেরপুর জেলার মেহেরপুর সদর উপজেলার বোস পাড়া এলাকায় ৫ জুন ১৯৭২ সালে জন্মগ্রহণ করেন। তার বাবা ছিলেন বঙ্গবন্ধু শেখ মুজিবুর রহমানের  ঘনিষ্ঠ সহচর, মেহেরপুর জেলা  আওয়ামী লীগের প্রতিষ্ঠাতা সভাপতি ও বাংলাদেশের স্বাধীনতা যুদ্ধের অন্যতম প্রধান সংগঠক ছহিউদ্দীন বিশ্বাস। ফরহাদ হোসেন বি এল কলেজ, ঢাকা বিশ্ববিদ্যালয় থেকে অধ্যায়ন করেন। তিনি রাজনৈতিক পরিবারে জন্মগ্রহণ করেছেন এং সেই সুত্র ধরেই ১১ তম জাতীয় সংসদ নির্বাচনে মেহেরপুর-১ আসনের হয়ে আওয়ামী লীগ থেকে মনোনয়ন পান এবং জয় লাভ করেন।
খ্রিস্টপূর্ব
অ্যাংলো-স্যাক্সন ইতিহাসবিদ শ্রদ্ধেয় সন্ত বিড তার এক্লিজিঅ্যাস্টিক্যাল হিস্ট্রি অব দি ইংলিশ পিপল বইতে লাতিন বাক্যাংশ আন্টে ইনকারনেশনিস ডোমিনিকায় টেম্পুস ("প্রভুর আবির্ভাবের সময়ের পূর্বে") ব্যবহার করার মাধ্যমে ইতিহাসে খ্রিস্টপূর্ব ব্যবহারের দিক দিয়ে প্রথম লেখক হন। ডায়োনিসিয়াস এক্সিগুয়াস ও সন্ত বিড, দুজনই ১ খ্রিস্টাব্দকে যিশু খ্রিস্টের মনুষ্য দেহে আবির্ভাবের বছর হিসেবে বিবেচনা করেছেন, কিন্তু মনুষ্য দেহে আবির্ভাব এবং জন্মের পার্থক্য নবম শতাব্দীর আগে করা হয়নি, আবার কিছু স্থানে আবির্ভাবের যুগ খ্রিস্টের জন্ম ঘোষণা দ্বারা চিহ্নিত হত, উদাহরণ ২৫ শে মার্চের যিশুর জন্মের ঘোষণা দিবস।
ফরহাদ হোসেন
জন্ম ও ব্যক্তিগত জীবন
তার পিতা মোহাম্মদ সহিউদ্দিন মুক্তিযুদ্ধা ছিলেন। তিনি (মোহাম্মদ সহিউদ্দিন) তৎকালীন কুষ্টিয়া-৫ ও মেহেরপুর-১ আসনের সংসদ সদস্য ছিলেন।
রাবণন
রাবণন (ராவணன், রাবণ) হচ্ছে ২০১০ সালের একটি তামিল চলচ্চিত্র। চলচ্চিত্রটির পরিচালক ছিলেন মণি রত্নম যিনি চলচ্চিত্রটির কাহিনীর সহ-লেখক এবং চলচ্চিত্রটির সহ-প্রযোজক ছিলেন। চলচ্চিত্রটির মুখ্য ভুমিকায় ছিলেন বিক্রম, ঐশ্বর্যা রায় এবং পৃথ্বীরাজ সুকুমার, এছারাও প্রভু, কার্তিক এবং প্রিয়ামণি ছিলেন সহকারী ভূমিকায়। চলচ্চিত্রটি হিন্দি ভাষায় কিছু ভিন্ন অভিনেতাদের দ্বারা শুটিং করে রাবণ নামে তৈরি করা হয়েছিলো যেখানে অভিষেক বচ্চন ছিলেন। তেলুগু ভাষায় ভিলেন নামে অনুবাদ করে তামিল, হিন্দি, তেলুগু তিনটি সংস্করণই ২০১০ সালের ১৮ জুনে মুক্তি দেয়া হয়েছিলো। চলচ্চিত্রটি তামিল বক্স অফিসে সফল ছিলো।
রামায়ণ এর কাহিনী অবলম্বনে চলচ্চিত্রটির কাহিনী তৈরি করা হয়েছে। কাহিনীতে দেখায় যে একজন হিংস্র পুলিশ কর্মকর্তা তার অপহৃত স্ত্রীকে খুঁজে বের করার জন্য কত কষ্ট করে, অপহরণকারীর বোনকে পুলিশেরা তাদের কাছে ধরে ধর্ষণও করে এবং মেরেও ফেলে। স্টকহোম সিনড্রোম এর উপর ভিত্তি করেও কাহিনী কিছুটা আধারিত। চলচ্চিত্রটি চালাকুড়ি এবং উদগমণ্ডলম এর মত জায়গায় শুটিং হয়েছিলো।
বিক্রম এই চলচ্চিত্রটির জন্য ফিল্মফেয়ার সেরা অভিনেতা পুরস্কার - তামিল জিতেছিলেন।
বাংলাদেশ শুল্ক বিভাগ
বাংলাদেশ শুল্ক বিভাগ বা বাংলাদেশ কাস্টমস বাংলাদেশের প্রধান শুল্ক সংস্থা।
ইতিহাস
শুল্ক আইনের মাধ্যমে বাংলাদেশের স্বাধীনতার পরে ১৯৭২ সালে জাতীয় রাজস্ব বোর্ডের অধীনে বাংলাদেশ শুল্ক বিভাগ গঠিত হয়। ২০১৬ সালে বাংলাদেশ শুল্ক বিভাগ অস্ত্র ও ওষুধের অবৈধ পাচার বন্ধ করার জন্য অপারেশন আইআরইএনই এ নামে একটি অপারেশন নিযুক্ত করে।
প্রতিষ্ঠানের কাঠামো
বাংলাদেশ শুল্ক বিভাগ সাধারণত তিন ধরনের ট্যাক্স সংগ্রহ করে থাকে, বিভাগটি জাতীয় রাজস্ব বোর্ডের অধীনে কাজ করে। অন্য দুটি সংস্থা ভ্যাট এবং আয়কর। শুল্ক বিভাগ বিভিন্ন বিষয়ের উপর পরিকল্পনা, প্রণয়ন, বাস্তবায়ন এবং পর্যায়ক্রমিক পর্যালোচনা এবং পুনর্বিবেচনা করার জন্য দায়ী। এর প্রধান কিছু কার্যক্রম : শুল্ক বিভাগ শুল্ক স্টেশনগুলির কার্যক্রম নিরীক্ষণ করে এবং কার্যালয়ের নির্দেশ ও ব্যাখ্যা প্রদান করে। কাস্টমস উইংয়ের অধীনে অফিসগুলি এনবিআর এর দ্বারা প্রণীত নীতিমালা বাস্তবায়ন করে, আমদানি পর্যায়ে দায়িত্ব ও কর সংগ্রহ করে, অন্যান্য সীমান্ত সংস্থার দ্বারা প্রণীত প্রাসঙ্গিক আইন এবং প্রবিধান প্রয়োগ করে এবং বাণিজ্যের সুবিধা নিশ্চিত করে। বাংলাদেশে তথা বাংলাদেশ শুল্ক বিভাগের অধীনে ছয়টি কাস্টম স্টেশন আছে (চট্টগ্রাম, ঢাকা, মংলা, আইসিডি কমলাপুর, বেনাপোল ও পংগাঁও), দুটি কাস্টমস বন্ড কমিশনারেট (ঢাকা ও চট্টগ্রাম), একটি কাস্টমস গোয়েন্দা এবং তদন্ত অধিদপ্তর, এবং অন্য একটি কাস্টমস মূল্যায়ন এবং অভ্যন্তরীণ অডিট কমিশন এবং বেশ কয়েকটি কার্যকরী ভূমি কাস্টমস স্টেশন আছে।
চেয়ারম্যান হলেন এনবিআর-তে সর্বোচ্চ সিদ্ধান্ত গ্রহণকারী কর্তৃপক্ষ, শুল্ক উইংয়ের মৌলিক কাজগুলি চার সদস্যের তত্ত্বাবধানে হয়ে থাকে। সদস্যদের অবস্থানগুলি হল:
(১) সদস্য (কাস্টমস: নীতি);
(২) সদস্য (কাস্টমস: রপ্তানি, বন্ড এবং আইটি);
(৩) সদস্য (কাস্টমস: অডিট, আধুনিকীকরণ এবং আন্তর্জাতিক বাণিজ্য); এবং
(৪) সদস্য (কাস্টমস: প্রশাসন)।
গোয়েন্দা শাখা
বাংলাদেশ শুল্ক বিভাগে একটি বুদ্ধিমত্তা গোয়েন্দা বিভাগ আছে যারা চোরাচালান সহ এই সম্পর্কিত অপরাধ দমনে কাজ করে। ২০১৬ সালে শুল্ক বিভাগ কর ফাঁকি দিয়ে বাংলাদেশে কেনা এবং বিক্রি করা গাড়িগুলি পুনরুদ্ধারের জন্য অপারেশন শুরু করে, বিশ্বব্যাংক এবং জাতিসংঘ এর মতো বিভিন্ন আন্তর্জাতিক সংস্থাগুলিতে কর্মরত কর্মকর্তার বিরুদ্ধে গাড়ি কেনার অভিযোগ পাওয়া যায়।
ডেঞ্জার আইল্যান্ড, গ্রেট চ্যাগোস ব্যাঙ্ক
ডেঞ্জার আইল্যান্ড হল গ্রেট চাগোস ব্যাঙ্কের সবচেয়ে পশ্চিমতম এবং দক্ষিণতম দ্বীপ, যা ভারত মহাসাগরের চ্যাগোস দ্বীপপুঞ্জে অবস্থিত বিশ্বের বৃহত্তম প্রবালপ্রাচীর।
বর্ণনা
এটি একটি ২ কিমি (১.২৪ মিটার) দীর্ঘ্যের একটি সমতল দ্বীপ, যার সর্বোচ্চ প্রস্থ ৪০০ মিটার (১,৩১২ ফুট)। দ্বীপটি লম্বা নারকেল গাছে আচ্ছাদিত। দ্বীপটির এমন নামকরণ সম্ভবত নিরাপদ নোঙ্গর করার জায়গার অভাব থেকে এসেছে, যা এই দ্বীপে ভ্রমণ করা প্রতিটি জাহাজ এবং নাবিকদের জন্য বিপজ্জনক ছিল।. এর নিকটতম দ্বীপ হল ঈগল দ্বীপপুঞ্জের সবচেয়ে দক্ষিণের দ্বীপ সি কাউ দ্বীপ, যা এনএনই (কম্পাস পয়েন্ট যা উত্তর এবং উত্তর-পূর্বের মাঝখান নির্দেশ করে) থেকে ১৬ কিমি (১০ মাইল) দূরে অবস্থিত।
ইতিহাস
ডেঞ্জার দ্বীপে কখনই স্থায়ী বসতি ছিল না, এমনকি সেই সময়েও যখন চ্যাগোরা এই অঞ্চলে বাস করত (১৮ এবং ২০ শতকের মাঝামাঝি)। তবে মাঝে মাঝে অন্যান্য দ্বীপ থেকে বৃক্ষরোপণ কর্মীদের নিয়ে আসা হতো নারিকেল সংগ্রহের জন্য।
১৯৭৫ সালে জয়েন্ট সার্ভিসেস দ্বারা ডেঞ্জার আইল্যান্ডে একটি অভিযান পরিচালনা করা হয়েছিল। অভিযানে প্রবালপ্রাচীরের উপর একটি ভূ-সংস্থান-সংক্রান্ত জরিপ করা হয়ছিল, প্রবালগুলির উপর এর পরিবেশগত প্রভাব এবং প্রবালের বিপাকের উপর একটি গবেষণাও করা হয়। দ্বীপের উদ্ভিদ ও প্রাণীর নমুনার তথ্যসূত্রও সংগ্রহ করা হয়েছিল তখন।
১৮ই সেপ্টেম্বর ১৯৯৮-এ জারি করা কঠোর প্রকৃতি সংরক্ষণ প্রবিধান অনুসারে ডেঞ্জার আইল্যান্ড ও এর আশপাশের সামুদ্রিক অঞ্চল এবং পার্শ্ববর্তী প্রবালপ্রাচীর সহ সম্পূর্ন এলাকাটিকে প্রাকৃতিক সংরক্ষিত এলাকা হিসেবে চিহ্নিত করা হয়।
বার্ডলাইফ ইন্টারন্যাশনাল কর্তৃক ডেঞ্জার আইল্যান্ডকে একটি গুরুত্বপূর্ণ পাখি এলাকা হিসেবেও চিহ্নিত করা হয়েছে। যেসব পাখির জন্য দ্বীপটি সংরক্ষণের তাৎপর্যের কথা বলা হয়েছে তার মধ্যে রয়েছে লাল-পায়ের বুবিস (৩,৫০০ প্রজনন জোড়া) এবং বাদামী নডিস (১১,০০০ জোড়া) ।
২০১২ সালের চ্যাগোস ট্রাস্ট কর্তৃক পরিচালিত একটি অভিযানে তারা দ্বীপে অবতরণের সময় কিছু অসুবিধার সম্মুখীন হন, তাদেরকে উপকূল থেকে সাঁতার কেটে দ্বীপে যেতে হয়েছিল, যা খুবই কষ্টকর ছিল এবং সবাই দ্বীপে অবতরণ করতে সক্ষম হন নি। যারা নামতে পেরেছিলেন তারা বলেছিল যে, দ্বীপে খুব ভাল গাছের আচ্ছাদন ছিল, যার মধ্যে শক্ত কাঠের গাছ বেশী দেখা গিয়েছে, বিশেষ করে পিসোনিয়া জাতের গাছ এবং দ্বীপটি পাখিদের বসবাসের জন্য অত্যন্ত উৎকৃষ্ট মানের। পানির মধ্যে তারা হোপিং নামক সাগর ঘাসের সন্ধান পেয়েছিল কিন্তু ডুগংগ খুঁজে পায় নি। ডুগংগ হল পূর্ব আফ্রিকা থেকে উত্তর অস্ট্রেলিয়া পর্যন্ত ভারত মহাসাগরের উপকূলে পাওয়া একটি স্তন্যপায়ী উদ্ভিদভোজী সামুদ্রিক প্রাণী। ২০১৫ সালে পরিচালিত অপর এক অভিযানে দ্বীপে অবতরণ অপেক্ষাকৃত কম অসুবিধার ছিল। এই অভিযানে দ্বীপে লাল-পায়ের ও বাদামী বুবিস ছাড়াও তারা আরো দুই প্রজাতির কাঁকড়ার সন্ধান পেয়েছিল। এই অভিযানের প্রতিবেদনে কচ্ছপের পায়ের ছাপ ও বাসা, এবং পানিতে উল্লেখযোগ্য সংখ্যক মাছের কথা বলা হয়েছে। আগের বছর ব্যাপক প্রবালের মৃত্যুর পরেও কিছু প্রবাল পুনরুদ্ধারেরও কথাও প্রতিবেদনে রয়েছে।
সরস্বতী ভট্টরাই
সরস্বতী ভট্টরাই (জন্ম ৮ মার্চ ১৯৯৪) একজন নেপালি মাঝারিপাল্লার দৌড়বিদ। তিনি রিও ডি জেনেরিওতে ২০১৬ গ্রীষ্মকালীন অলিম্পিকে মহিলাদের ১৫০০ মিটারে প্রতিদ্বন্দ্বিতা করেছিলেন। সমাপনী অনুষ্ঠানে নেপালের পতাকাবাহী ছিলেন তিনি।
গলাচিপা থানা
গলাচিপা থানা বাংলাদেশের পটুয়াখালী জেলার গলাচিপা উপজেলার একটি থানা।
হাও আই মেট ইওর মাদার
হাও আই মেট ইওর মাদার (How I Met Your Mother) হচ্ছে একটি মার্কিন সিটকম। ২০০৫ সালের ১৯ সেপ্টেম্বর থেকে সিবিএস নেটওয়ার্কে শুরু হওয়া এই ধারাবাহিকটি তৈরি করেছেন ক্রেইগ থমাস ও কার্টার বেইস, এবং এটি পরিচলনা করেন প্যামেলা ফ্রাইম্যান।
গলাচিপা থানা
প্রশাসনিক এলাকাসমূহ
গলাচিপা উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম গলাচিপা থানার অধীন।
হাও আই মেট ইওর মাদার
সিটকমটির কাহিনী গড়ে উঠেছে একটি অতীতস্মৃতি বিবরণকে কেন্দ্র করে, যেখানে টেড মোসবি (জশ র‍্যাড্নর) ২০৩০ সালে তার পুত্র ও কন্যাকে তার অতীতের গল্প শোনাচ্ছে (বব স্যাগেট) হিসেবে) যে, সে কীভাবে তাদের মায়ের সাথে পরিচিত হয়েছিলো। উল্লেখ্য, ধারাবাহিকটির নামও সেটিই নির্দেশ করছে। এই গল্প বলার সাথে সাথে টেডের অতীত জীবনের কিছু বন্ধুর কথা বিস্তারিতভাবে আসে, যাদের মধ্যে আছে মার্শাল এরিকসেন (জ্যাসন সেগেল), রবিন শেরব্যাটস্কি (কোবি স্মালডার্স), লিলি অল্ড্রিন (অ্যালিসন হ্যানিগান) এবং বার্নি স্টিনসন (নিল প্যাট্রিক হ্যারিস)।
হাও আই মেট ইওর মাদার ব্যাবসায়িক ও সমালোচক উভয় দৃষ্টিকোণ থেকেই একটি সফল ধারাবাহিক। এটি টানা পাঁচবার এমি পুরস্কার জয় করেছে। এছাড়াও ২০০৯ সালে এটি ‘অসাধারণ কমেডি ধারাবাহিক’-এর জন্য মনোনয়ন লাভ করে।
ধারাবাহিকটির সপ্তম মৌসুম ঘোষণা করা হয়েছিলো ২০১১-এর মার্চে, এবং ২০১১-এর ১৯ সেপ্টেম্বর মৌসুমটির পর্বগুলো প্রচার শুরুর সাথে সাথে এটির অষ্টম মৌসুম তৈরির ঘোষণা আসে। ২০১২ সালে হাও আই মেট ইওর মাদার সেরা টিভি নেটওয়ার্ক কমেডি বিভাগে পিপল’স চয়েজ পুরস্কার লাভ করে, এবং নিল প্যাট্রিক হ্যারিস সেটা পুরুষ কমেডি অভিনেতার পুরস্কার লাভ করেন। ২০১২ সালের ১২ জানুয়ারি এই পুরস্কার ঘোষণা করা হয়।
বাণিজ্য তরী
ডান|থাম্ব|একটি ডাচ ঐতিহাসিক বণিক ট্রেডিং জাহাজ বণিক জাহাজ বা ট্রেডিং বদনা একটি নৌকা বা জাহাজ যা, যাত্রীদের জন্য ভাড়ায় কার্গো বা বহন করে। এই বাদ পরিতোষ নৈপুণ্য যে বহন করে না যাত্রী ভাড়া জন্য; যুদ্ধজাহাজ এছাড়াও অন্তর্ভুক্ত করা হয়।
বণিক জাহাজ শ্রেনী বিন্যাস
বণিক জাহাজ আবার নিম্নোক্ত ভাগে বিভক্ত এর আকার ও প্রয়োগ অনুসারে:
ট্যাঙ্কার
ট্যাঙ্কার একটি জাহাজ যা ডিজাইন করা হয় তরল পদার্থ বাল্ক মধ্যে পরিবহন করার জন্য। এ ক্ষেত্রে উল্লেখযোগ্য যেমন অশোধিত তেল, পেট্রোলিয়াম পণ্য, তরলীকৃত পেট্রোলিয়াম গ্যাস, তরলীকৃত প্রাকৃতিক গ্যাস এবং রাসায়নিক এছাড়াও, উদ্ভিজ্জ তেল,, ওয়াইন এবং অন্যান্য খাদ্য।
দেবদারু
দেবদারু (দ্বিপদ নাম: Polyalthia longifolia) একপ্রকার চিরহরিৎ বৃক্ষ যা দীর্ঘকায় এবং শোভন পত্র-পল্লবের জন্য জনপ্রিয়। হিমালয় পর্বতমালার উপত্যকায় এটি বিপুল পরিমাণে জন্মে বলে একে "হিমালয়ের সিডার" বলেও অভিহিত করা হয়। হিন্দী ভাষায় একে ডাকা হয় দেওদার। সবুজ পাতায় একেবারে চূঁড়া পর্যন্ত আচ্ছাদিত এগাছের মহিমা প্রসঙ্গে রবীন্দ্রনাথ ঠাকুর একটি চিঠিতে লিখেছিলেন:... ঐ একটি দেবদারুর মধ্যে যে শ্যামল শক্তির প্রকাশ, সমস্ত পর্বতের চেয়ে তা বড়ো, ঐ দেবদারুকে দেখা গেল হিমালয়ের তপস্যার সিদ্ধিরূপে। মহাকালের চরণপাতে হিমালয়ের প্রতিদিন ক্ষয় হচ্ছে, কিন্তু দেবদারুর মধ্যে যে প্রাণ, নব নব তরুদেহের মধ্যে দিয়ে যুগে যুগে তা এগিয়ে চলবে।...
বর্ণনা
সরল, লম্বা, পত্রমোচী গাছ। পাতা ভল্লাকার, উজ্জ্বল সবুজ, ১৫-২৫*৩-৪সেমি। ফুল দেখতে ছোট এবং সবুজ-সাদা। ফল পাকে জুলাই-আগস্টে মাসে। প্রত্যেকটি ফল ১ সেমি লম্বা, ডিম্বাকার হয়। বীজে চাষ।
রফিকুজ্জামান ভূঁইয়া
রফিকুজ্জামান ভূঁইয়া বাংলাদেশের নোয়াখালী জেলার রাজনীতিবিদ ও নোয়াখালী-২ আসনের সাবেক সংসদ সদস্য।
প্রাথমিক জীবন
রফিকুজ্জামান ভূঁইয়া নোয়াখালী জেলায় জন্মগ্রহণ করেন।
রাজনৈতিক ও কর্মজীবন
রফিকুজ্জামান ভূঁইয়া বাংলাদেশ জাতীয়তাবাদী দলের প্রার্থী হিসেবে ১৯৭৯ সালের দ্বিতীয় জাতীয় সংসদ নির্বাচনে সংসদ সদস্য হয়েছিলেন।
যোধা গুড়ং
যোধা গুড়ং (জন্ম ১৪ জুলাই ১৯৫৪) একজন নেপালী মাঝারিপাল্লার দৌড়বিদ। তিনি ১৯৮৪ গ্রীষ্মকালীন অলিম্পিকে পুরুষদের ৮০০ মিটারে প্রতিদ্বন্দ্বিতা করেছিলেন।
দিওয়ানি মাস্তানি
"দিওয়ানি মাস্তানি" (दीवानी मस्तानी) বলিউড ব্লকবাস্টার চলচ্চিত্র দিওয়ানি মাস্তানির একটি জনপ্রিয় গান। চলচ্চিত্রটি ২০১৫ সালে মুক্তি লাভ করে। গানটির সুরকার হলেন সঞ্জয় লীলা বানসালী এবং গানটিতে কণ্ঠ দেন শ্রেয়া ঘোষাল।গানটি রেকর্ডের সময় কোরাসে ছিলেন গণেশ চন্দনশিব, মুজতবা আজীজ নাযা, আলতামাশ ফরিদি, ফারহান সাবরি। মুূলত গানটি লিখেছেন সিদ্ধার্থ গরিমা, তবে গানটির মারাঠি সংস্করণ লিখেছেন গণেশ চন্দন শিব এবং কাউয়ালি সসংস্করণ লিখেছেন নাসির ফারায।
রেজাউল হক চৌধুরী (কুষ্টিয়ার রাজনীতিবিদ)
জন্ম ও শিক্ষাজীবন
রেজাউল হক চৌধুরীর পৈতৃক বাড়ি কুষ্টিয়া জেলার দৌলতপুর উপজেলার সোনাইকুন্ডি গ্রামে। তিনি এইচএসসি পাশ করেছেন।
কলেজ রোড, চট্টগ্রাম
কলেজ রোড চট্টগ্রাম মহানগরীর চকবাজার এলাকা সংলগ্ন একটি অভ্যন্তরীণ সড়ক। এটি ''ড. মুহম্মদ এনামুল হক সড়ক'' নামেও পরিচিত এবং ০.৮৩ কিলোমিটার দীর্ঘ। চট্টগ্রাম কলেজ ও হাজী মুহাম্মদ মহসিন কলেজসহ চট্টগ্রামের বেশ কিছু ঐতিহ্যবাহী শিক্ষাপ্রতিষ্ঠান এই সড়কে অবস্থিত।
সীমারেখা
সড়কটি চকবাজারের ওয়ালী খান মসজিদ মোড় হতে গণি বেকারী মোড় পর্যন্ত বিস্তৃত।
আমিন ল্যকঁত
আমিন ক্লঁদ ল্যকঁত-আদানি (Amine Lecomte; জন্ম: ২৬ এপ্রিল ১৯৯০; আমিন ল্যকঁত নামে সুপরিচিত) হলেন একজন ফরাসি-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং কাতার জাতীয় দলের হয়ে গোলরক্ষক হিসেবে খেলেন।
আমিন ২০১৫ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।
প্রারম্ভিক জীবন
আমিন ক্লঁদ ল্যকঁত-আদানি ১৯৯০ সালের ২৬শে এপ্রিল তারিখে ফ্রান্সের রঁসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৫ সালের ২৬শে মার্চ তারিখে, ২৪ বছর ও ১১ মাস বয়সে, ডান পায়ে ফুটবল খেলায় পারদর্শী আমিন আলজেরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি কাতার ১–০ গোলের ব্যবধানে জয়লাভ করেছিল। কাতারের হয়ে অভিষেকের বছরে আমিন সর্বমোট ১১ ম্যাচে অংশগ্রহণ করেছেন।
পতঙ্গ
পতঙ্গ, কীট বা পোকা বা কীটপতঙ্গ (Insect) হলো আর্থ্রোপোডা পর্বের অন্তর্গত অমেরুদন্ডীদের একটি শ্রেণী যাদের একটি করে কাইটিনযুক্ত বহিঃকঙ্কাল, একটি তিন খণ্ডের দেহ (মস্তক, ধড় ও উদর), তিন জোড়া করে সংযুক্ত পা, জটিল পুঞ্জাক্ষি, এবং এক জোড়া করে শুঙ্গ বা এ্যান্টেনা রয়েছে। দেহের রক্তপূর্ণ গহ্বর হিমোসিল নামে পরিচিত। এরা হল পৃথিবীর প্রাণীদের মধ্যে সবচাইতে বৈচিত্রময় যাদের দশ লাখেরও বেশি বর্ণনাকৃত প্রজাতি রয়েছে এবং এখন পর্যন্ত জানা জীবন্ত জীবকূলের অর্ধেকেরও বেশির প্রতিনিধিত্ব এরাই করে। এখন পর্যন্ত বিদ্যমান প্রজাতির সংখ্যা ৬০ লক্ষ থেকে ১ কোটির মধ্যে। এরা সম্ভবত পৃথিবীর ৯০ শতাংশেরও বেশি বিসদৃশ প্রাণীর প্রতিনিধিত্ব করে। প্রায় সব ধরনের পরিবেশেই এদেরকে পাওয়া যায়।
প্রাপ্তবয়স্ক পতঙ্গ সাধারণত হাঁটা, উড়া, অথবা মাঝে মাঝে সাতারের মাধ্যমে চলাচল করে। দ্রুত অথচ স্থির চলাচলের সুবিধার জন্য অনেক কীট ত্রিপদি চলনভঙ্গি পরিগ্রহণ করে থাকে যেখানে তারা একান্তর ত্রিভূজে মাটির সাথে পা স্পর্শ করে হাঁটাহাঁটি করে। কীট হল একমাত্র অমেরুদন্ডী যারা বিবর্তনের মাধ্যমে উডডয়ন আয়ত্ত করেছে। শূক বা লার্ভার কানকো অভিযোজনের ফলে অনেক পোকা জীবনের অন্তত একটি অধ্যায়ে পানির নিচে বসবাস করে। কিছু প্রাপ্তবয়স্ক কীট জলজ এবং সাতারের জন্য অভিযোজিত। কয়েকটি প্রজাতি, যেমন ওয়াটার স্ট্রাইডার, পানির উপরিতলে হাঁটতে সক্ষম। পোকারা প্রধানত একাকী, কিন্তু কিছু কিছু, যেমন মৌমাছি, পিঁপড়া, এবং উইপোকা, সামাজিক এবং এরা বৃহৎ, সুসংগঠিত বসতিতে বসবাস করে। কতিপয় কীটে, যেমন ইয়ারউইগ বা কেন্নোপোকা, মাতৃযত্ন দেখা যায় যারা তাদের ডিম এবং বাচ্চাকে প্রহরা দেয়। পুরুষ মথেরা স্ত্রী মথের ফেরোমোনের ঘ্রাণ অনেক দূর থেকেও আঁচ করতে পারে। অন্যান্য প্রজাতিরা শব্দের মাধ্যমে যোগাযোগ করেঃ ঝিঁঝিঁ পোকারা তাদের ডানাকে একসাথে ঘসে শব্দ উৎপন্ন করে যা সঙ্গীকে আকর্ষণ করে এবং পুরুষকে বিকর্ষণ করে। জোনাকিপোকা আলোর সাহায্যে যোগাযোগ সম্পন্ন করে।
মানুষ, কিছু নির্দিষ্ট পতঙ্গকে বালাই হিসেবে বিবেচনা করে, এবং কীটনাশক ও অন্যান্য পদ্ধতি ব্যবহার করে এদেরকে নিয়ন্ত্রণ করার প্রচেষ্টা চালায়। কতিপয় পোকা প্রাণরস, পাতা ও ফল ভোজন করে শস্যের ক্ষতি করে থাকে। অল্পসংখ্যক পরজীবীয় প্রজাতি রোগসৃষ্টিকারি বা প্যাথজেনিক। কয়েক ধরনের কীটের রয়েছে জটিল বাস্তুগত ভূমিকা। যেমন, ব্লো ফ্লাই, পূতিমাংস বা ক্যারিয়ন ভক্ষণে সহায়তা করে আবার রোগও ছড়ায়। পতঙ্গ পরাগবহনকারীরা বহুসংখ্যক সপুষ্পক উদ্ভিদ প্রজাতির জীবন-চক্রের জন্য অত্যাবশ্যকীয়। মানুষসহ অধিকাংশ জীবসত্তা এদের উপর কোনো না কোনোভাবে নির্ভরশীল। এসব পতঙ্গ ছাড়া জীবমন্ডলের (মানুষসহ) স্থলজ অংশ বিধ্বস্ত হয়ে যেত। অন্যান্য বহুসংখ্যক কীট পরিবেশগতভাবে উপকারি, যেমন, শিকারি পোকা এবং অল্পসংখ্যক অন্যান্য পোকা সরাসরি অর্থনৈতিক উপকার সাধন করে। রেশম পোকা এবং মৌমাছিকে যথাক্রমে রেশম এবং মধু উৎপাদনের জন্য মানুষ ব্যাপকভাবে ব্যবহার করেছে। কতিপয় সংস্কৃতিতে, নির্দিষ্ট কিছু প্রজাতির শূক অথবা প্রাপ্তবয়স্ক পোকা মানুষের খাদ্যের উৎস যোগায়। উদাহরণ: পিপীলিকা, আরশোলা, চিংড়ি ইত্যাদি।
জাতিজনি এবং বিবর্তন
thumb|left|বিবর্তনের পথ ধরে সৃষ্টি হয়েছে কীটপতঙ্গের বিস্ময়কর বৈচিত্র। চিত্রে কীটের কয়েকটি সম্ভাব্য [[শুঙ্গ বা এ্যান্টেনার ধরণ।]]
অন্যান্য প্রাণী দলের সাথে কীটের বিবর্তনীয় সম্পর্ক এখনো অপরিষ্কার। যদিও প্রথাগতভাবে একে মিলিপেড এবং সেন্টিপেডের সাথে দলভুক্ত করা হয়, কিন্তু স্বাক্ষ্য-প্রমাণ বলছে এর সাথে ক্রাস্টাসিয়ানদের ঘনিষ্ঠ বিবর্তনীয় বন্ধন রয়েছে। প্যানক্রাস্টাসিয়া তত্ত্বে, রেমিপিডিয়া এবং ম্যালাকস্ট্রাকার সাথে মিলে কীট একটি প্রাকৃতিক ক্লেড গঠন করে। অন্যান্য স্থলজ আর্থ্রোপোড, যেমন, সেন্টিপেড বা শতপদী, মিলিপেড বা কেন্নো, বৃশ্চিক, এবং মাকড়সাদেরকে মাঝে মাঝেই কীট বলে ভুল করা হয় কারণ এরা সকলেই কীটের মতো একটি সংযুক্ত বহিঃকঙ্কাল ধারণ করে যার ফলে এদেরকে একই রকম দেখতে মনে হয়। তথাপি, খুব কাছে থেকে পরীক্ষা-নিরীক্ষা করলে তাদের বৈশিষ্ট্যের মধ্যে বিশেষ ফারাক লক্ষ করা যায়; সবচেয়ে বেশি চোখে পড়ার মতো যেটি তা হল পূর্ণাঙ্গ পতঙ্গের মতো এদের ছয় পায়ের বৈশিষ্ট্য থাকে না।
আর্থ্রোপোডের উচচ পর্যায়ের জাতিজনি বা ফাইলোজেনি এখনো একটি বিতর্ক ও গবেষণার বিষয়। ২০০৮ সালে টাফটস বিশ্ববিদ্যালয়ের গবেষকরা কার্বনিফেরাস যুগের ৩০০ মিলিয়ন বছর পুরোনো একটি প্রাচীণ উড়ন্ত মাছির সম্পূর্ণ দেহের ছাপ উন্মুক্ত করেছেন যা তাদের মতে এখন পর্যন্ত জানা পৃথিবীর সবচাইতে পুরোনো পূর্ণাঙ্গ দেহের নমুনা। এখন পর্যন্ত সবচাইতে পুরোনো নিশ্চিত কীট জীবাশ্ম হল ৩৯৬ মিলিয়ন বছর পুরোনো রাইনি চার্ট থেকে প্রাপ্ত ডেভোনিয়ান Rhyniognatha hirsi. আধুনিক সিলভারফিস পতঙ্গের সাথে এটির এক ধরনের ভাসা ভাসা মিল রয়েছে। এই প্রজাতিটি ইতোপূর্বে ডাইকন্ডাইলিক চোয়াল (চোয়ালের মাঝে দু’টি গ্রন্থি) ধারণ করেছিল। ডাইকন্ডাইলিক চোয়ালের এই বৈশিষ্ট্যটি সাধারণত পাখাওয়ালা পতঙ্গের সাথে সম্পর্কযুক্ত। এ থেকে ধারণা করা যায় যে ইতোমধ্যেই প্রজাতিটির মাঝে পাখনার বিবর্তন হয়েছিল। সুতরাং, প্রথম পতঙ্গটি সম্ভবত এর আগেই অর্থাৎ সিলুরিয়ান যুগে বা পিরিয়ডে আবির্ভুত হয়েছিল।
কীটপতঙ্গের চারটি অতিবিকিরণ সম্পন্ন হয়েছেঃ গুবরে পোকা (প্রায় ৩০০ মিলিয়ন বছর পূর্বে বিবর্তিত), মাছি (প্রায় ২৫০ মিলিয়ন বছর পূর্বে বিবর্তিত), মথ এবং বোলতা (প্রায় ১৫০ মিলিয়ন বছর পূর্বে বিবর্তিত)। এই চারটি দল মিলে বর্ণনাকৃত প্রজাতির সংখ্যাগরিষ্ঠতা প্রকাশ করে। উপমক্ষিকা বা ফ্লীসহ মাছি এবং মথ মেকোপ্টেরা থেকে বিবর্তিত হয়েছে।
পতঙ্গের উড্ডয়নের উৎপত্তি এখনো আবছা রয়ে গেছে, কারণ আমাদের পরিচিত সবচাইতে প্রাচীন ডানাওয়ালা পতঙ্গরা বেশ ভালোভাবেই উড়তে সক্ষম ছিল। বিলুপ্ত হয়ে যাওয়া কিছু প্রজাতির ধড়ের প্রথম খণ্ডে এক জোড়া অতিরিক্ত ডানা ছিল, অর্থাৎ সেইসব পতঙ্গের সর্বমোট ডানার সংখ্যা হয়ে যাচ্ছে তিন জোড়া। ডানার বৈশিষ্ট্য বিবর্তিত হবার আগে পতঙ্গরা যে খুব একটা সফল প্রাণী ছিল, ২০০৯ সাল পর্যন্ত সেরকম কোনো প্রমাণ পাওয়া যায়নি।
অত্যন্ত সফল হাইমেনোপ্টেরা পতঙ্গরা ক্রিটেশিয়াস যুগে, প্রায় ১৪ কোটি বছর আগে, উদ্ভূত হয়ে সাম্প্রতিক সিনোজোয়িক যুগে, যা শুরু হয়েছিল ৬ কোটি ৬০ লক্ষ বছর আগে, বিস্তৃত বৈচিত্র লাভ করে। অনেকগুলো অতিসফল পতঙ্গদল সপুষ্পক উদ্ভিদের পাশাপাশি বিবর্তিত হয় যা সহবিবর্তনের শক্তিশালি একটি ব্যাখ্যাচিত্র।
পতঙ্গের অনেকগুলো আধুনিক গণ সিনোজোয়িক যুগে বিকশিত হয়েছে। ঐ যুগের অনেক পতঙ্গকে অ্যাম্বারের মধ্যে প্রায় অবিকল অবস্থায় পাওয়া গিয়েছে। এসব নমুনার অঙ্গসংস্থান বা দেহ পরিকল্পনা তাই খুব সহজেই এখনকার প্রজাতিগুলোর সাথে তুলনা করা যায়। জীবাশ্ম পতঙ্গ বিষয়ক অধ্যয়নকে প্যালিওএন্টোমোলজি বা জীবাশ্মকীটতত্ত্ব বলে।
বিবর্তনীয় সম্পর্ক
স্থলজ মেরুদণ্ডী ছাড়াও, নানান ধরনের জীবের শিকার হল এই পতঙ্গ। ডাঙ্গাতে প্রায় ৪০ কোটি বছর পূর্বে সবচাইতে প্রাচীন মেরুদণ্ডী প্রাণী বসবাস করতো যারা ছিল উভচর পিশিভোর বা মৎস্যখেকো। বিবর্তনের পথ ধরে পতঙ্গভোজন ছিল এর পরবর্তী খাবারের ধরন।
পতঙ্গরা ছিল ডাঙ্গার প্রাচীন শাকাশীদের মধ্যে অন্যতম এবং এরা উদ্ভিদের বিবর্তনে প্রধান নির্বাচনী শক্তি হিসেবে কাজ করেছে। উদ্ভিদেরা যখন এসব শাকাশীর বিরুদ্ধে রাসায়নিক প্রতিরক্ষা বিবর্তিত করেছে, পতঙ্গেরাও তখন সেসব উদ্ভিদ বিষের সাথে পাল্লা দেবার জন্য কলকব্জা বিবর্তিত করেছে। অনেক পতঙ্গ তাদের শিকারীদের হাত থেকে বাচতে এসব বিষ ব্যবহার করেছে। এ ধরনের পতঙ্গ সতর্কীকরণ বর্ণ ব্যবহার করে প্রায়সই তাদের বিষাক্ততা প্রচার করে। বিবর্তনের এই সফল ধরন ছদ্মবেশ বা মিমিক্রি দ্বারাও কাজে লাগানো হয়েছে। সময়ের সাথে সাথে, এসব বিষয় সহবিবর্তিত প্রজাতির জটিল গোষ্ঠিদের পথপ্রদর্শন করেছে। অন্যদিকে, পতঙ্গ আর উদ্ভিদের মধ্যে পরাগায়ণের মতো আন্তঃক্রিয়াগুলো উভয় জীবের জন্যই উপকারী হিসেবে আবির্ভূত হয়েছে। এ ধরনের পদ্ধতি অবলম্বনে সহবিবর্তন খুব নির্দিষ্ট পারষ্পরিক মঙ্গলজনক সহাবস্থান বা মিউচুয়ালিজমের বিকাশের পথ নির্দেশ করেছে।
শ্রেণীবিন্যাস
চিরাচরিত অঙ্গসংস্থানবিদ্যা বা আকার-আকৃতির উপর নির্ভরশীল সিস্টেমেটিক্সে হেক্সাপোডাকে মহাশ্রেণীর মর্যাদাক্রম দেয়া হয়েছে, এবং এই মহাশ্রেণীর ভেতরে ফেলা হয়েছে চারটি দলকেঃ ইনসেক্টা (এক্টোগনাথা), স্প্রিংটেইল (কলেম্বোলা), প্রটুরা ও ডাইপ্লুরা। শেষোক্ত তিনটিকে অভ্যন্তরীণ মুখোপাঙ্গের উপর ভিত্তি করে একত্রে এন্টোগনাথা বলা হয়।
আধুনিক তত্ত্বমতে হেক্সাপোডা হল পলিফাইলেটিক (যেখানে সর্বশেষ সাধারণ পূর্বপুরুষ দলের সদস্য ছিল না), যেখানে এন্টোগনাথাদের রয়েছে আলাদা বিবর্তনীয় ইতিহাস। যেহেতু চিরাচরিত অঙ্গসংস্থানভিত্তিক অনেক ট্যাক্সাই প্যারাফাইলেটিক, সেহেতু উপশ্রেণী, মহাবর্গ বা অধবর্গের মতো মর্যাদাক্রম ব্যবহার না করে মনোফাইলেটিক দলীয়করণ উত্তম বলে প্রমাণিত হয়েছে।
পতঙ্গকে ভাগ করা যায় দুইটি প্রধান ভাগে যাদেরকে ঐতিহাসিকভাবে উপশ্রেণী হিসেবে গণ্য করা হয়ঃ ডানাবিহীন পতঙ্গ বা অ্যাপ্টেরাইগোটা, এবং ডানাওয়ালা পতঙ্গ বা টেরাইগোটা। অ্যাপ্টেরাইগোটা আদিম ডানাবিহীন সিলভারফিশ (থিজানুরা) বর্গ নিয়ে গঠিত। চোয়ালের বৈশিষ্ট্যের ভিত্তিতে আর্কিওগনাথা নিয়ে গড়ে উঠেছে মনোকন্ডাইলিয়া, অন্যদিকে থিজানুরা ও টেরাইগোটা একসাথে গঠন করেছে ডাইকন্ডাইলিয়া। থিজানুরা নিজে মনোফাইলেটিক নাও হতে পারে, যেখানে এর লেপিডোট্রিকিডা পরিবারটি ডাইকন্ডাইলিয়ার সিস্টার গ্রুপ।
প্যালিওপ্টেরা এবং নিওপ্টেরা হল ডানাওয়ালা পতঙ্গের দল যারা স্ক্লেরাইট নামক শক্ত দেহাংশের উপস্থিতির দ্বারা পৃথকীকৃত। এছাড়াও, নিওপ্টেরার পেশী তাদের ডানাকে স্পষ্টভাবে উদরের উপর ভাঁজ করতে পারে। নিওপ্টেরাকে আবার দুইটি ভাগে ভাগ করা যায়ঃ অসম্পূর্ণ রূপান্তর-ভিত্তিক ও সম্পূর্ণ রূপান্তর-ভিত্তিক।
৩১ টি জীবন্ত পতঙ্গ বর্গের নামের উৎপত্তি নিচে দেয়া হল।
যেকোনো পতঙ্গের শ্রেণীবিন্যাসের অধ্যয়ণকে বলা হয় সিস্টেমেটিক কীটতত্ত্ব। কেউ যদি নির্দিষ্ট কোনো বর্গ বা পরিবার নিয়ে কাজ করেন, তবে শব্দটি সেই নির্দিষ্ট বর্গ বা পরিবারের ভিত্তিতে হয়, যেমন, সিস্টেমেটিক ডিপ্টেরোলজি।
বাহ্যিক
[[Image:Insect anatomy diagram bn.svg|right|300px|thumb|কীট অঙ্গসংস্থানবিদ্যা
ক- মস্তক  খ- ধড়   গ- উদর
১. শুঙ্গ
২. ওসেলি (নিম্ন)
৩. ওসেলি (ঊর্ধ্ব)
৪. জটিল পুঞ্জাক্ষি
৬. অগ্রবক্ষ
৭. পৃষ্ঠীয় রক্তবাহিকা
৮. শ্বাসনালি (স্পাইরাকলসহ ধড়)
৯. মধ্যবক্ষ
১০. পশ্চাৎবক্ষ
১১. অগ্রডানা
১২. পশ্চাৎডানা
১৩. মধ্যান্ত্র (উদর)
১৪. পৃষ্ঠীয় রক্তবাহিকা (অ্যায়র্টা)
১৫. ডিম্বাশয়
১৬. পশ্চাৎ-অন্ত্র (পাকস্থলী, intestine, পায়ূ ও পায়ূপথ)
১৭. পায়ূপথ
১৮. ডিম্বনালী
১৯. স্নায়ু নালী (উদরীয় গ্যাংলিয়া)
২০. মালপিজিয়ান নালিকা
২১. গুলফাস্থি প্যাড
২৩. গোড়ালি
২৪. জঙ্ঘাস্থি
২৬. ট্রোক্যান্টার
২৭. অগ্রান্ত্র (ক্রপ, গিজার্ড)
২৮. বক্ষীয় স্নায়ুগ্রন্থি
২৯. ঊরুদেশ
৩১. উপখাদ্যনালী স্নায়ুগ্রন্থি
৩২. মুখোপাঙ্গ
]]
পতঙ্গের দেহ বিভিন্ন ভাগে বিখন্ডিত যা মূলত কাইটিন দ্বারা নির্মিত শক্ত বহিঃকঙ্কাল দ্বারা আবৃত থাকে। দেহখন্ডগুলো তিনটি স্বতন্ত্র অথচ পরষ্পরসংযুক্ত একক বা ট্যাগমাটা দিয়ে গঠিতঃ একটি মস্তক, একটি ধড় ও একটি উদর। মস্তক ধারণ করে থাকে একজোড়া সংজ্ঞাবহ শুঙ্গ বা অ্যান্টেনা, একজোড়া জটিল পুঞ্জাক্ষি, এক থেকে তিনটি সরলাক্ষি বা ওসেলি (যদি থেকে থাকে), এবং নানাভাবে পরিবর্তিত তিন সেট উপাঙ্গ যা মুখোপাঙ্গ তৈরী করে। ধড়ে রয়েছে ছয়টি খন্ডিত পা যাদের প্রথম জোড়া অগ্রবক্ষ, দ্বিতীয় জোড়া মধ্যবক্ষ ও তৃতীয় জোড়া পশ্চাৎবক্ষ গঠন করে। এছাড়াও ধড়ের মাঝে প্রজাতিভেদে দুই থেকে চারটি ডানা থাকতে পারে আবার কেউ কেউ ডানাবিহীনও হতে পারে। সাধারণ্ত এগারোটি খন্ড নিয়ে উদর গঠিত হয়, যদিও এই খন্ডগুলো একীভূত অথবা আকারে হ্রাসপ্রাপ্ত অবস্থায়ও থাকতে পারে।  এই উদরই দেখা যায় অধিকাংশ পাচন, শ্বসন, রেচন এবং প্রজনন সম্পর্কিত অভ্যন্তরীন গঠন ধারণ করে থাকে। পতঙ্গের দেহের অংশগুলোর মধ্যে উল্লেখযোগ্য প্রকরণ ও নানান অভিযোজন বস্তুত ডানা, শুঙ্গ, পা এবং মুখোপাঙ্গেই ঘটে থাকে।
সেগমেন্টেশন
ধড় বা বক্ষ হল একটি ট্যাগমা যা তিনটি অংশ নিয়ে গঠিতঃ অগ্রবক্ষ, মধ্যবক্ষ ও পশ্চাৎবক্ষ। মাথার কাছের দিকের খন্ডটি হল অগ্রবক্ষ যার প্রধান বৈশিষ্ট্য হল প্রথম পা জোড়া, এবং প্রটোনাম ধারণ করা। মধ্যিখানের খন্ডটি হল মধ্যবক্ষ যার মধ্যে দ্বিতীয় জোড়া পা এবং সম্মুখস্থ ডানাগুলো পাওয়া যায়। উদরের গা ঘেঁষে ধড়ের তৃতীয় ও সবচাইতে পশ্চাদ্বর্তী খন্ডটই হল পশ্চাৎবক্ষ যেটি তৃতীয় জোড়া পা এবং পশ্চাদ্বর্তী ডানা ধারণ করে রাখে। আন্তঃখন্ড সুচার দিয়ে প্রতিটি খন্ড একে অপরের সাথে লেগে থাকে। প্রতিটি খণ্ডের চারটি মৌলিক অঞ্চল রয়েছে। উদরীয় টার্গা থেকে আলাদা করার জন্য বক্ষের পৃষ্ঠদেশকে টার্গাম বা নোটাম বলা হয়। পার্শ্বীয় অঞ্চল দুইটিকে প্লিউরা (একবচনে প্লিউরন) এবং অঙ্কীয় অঞ্চলকে স্টার্নাম বলা হয়। একইভাবে, অগ্রবক্ষের নোটামকে প্রোনোটাম বা অগ্রনোটাম, মধ্যবক্ষের নোটামকে মেসোনোটাম এবং পশ্চাৎবক্ষের নোটামকে মেটানোটাম বলা হয়। একই যুক্তিতে মেসোপ্লিউরা ও মেটাপ্লিউরা, এবং মেসোস্টার্নাম ও মেটাটার্নামও ব্যবহার করা হয়।
উদর হচ্ছে পতঙ্গের সবচাইতে বড় ট্যাগমা যা সাধারণত ১১ থেকে ১২ টি খন্ড নিয়ে গঠিত এবং মস্তক ও ধড়ের চেয়ে তুলনামূলকভাবে কম স্ক্লেরোটিনযুক্ত। উদরের প্রতিটি খন্ডকে স্ক্লেরোটিনময় টার্গাম ও স্টার্নাম দিয়ে চিত্রিত করা হয়। টার্গা একে অপরের থেকে এবং পাশের স্টার্নাম বা প্লিউরা থেকে ঝিল্লীর মাধ্যমে আলাদা করা যায়। স্পাইরাকল অবস্থান করে প্লিউরা অঞ্চলে। কিছু পতঙ্গ পার্শ্বীয় অঞ্চলে স্ক্লেরাইট বহন করে যেগুলোকে লেটেরোটার্গাইট বলে। অঙ্কীয় স্ক্লেরাইটগুলোকে মাঝেমধ্যে লেটেরোস্টার্নাইট বলা হয়। ভ্রুণীয় অথবা এর পরবর্তী দশায় অনেক আদিম পতঙ্গে ১১ টি উদরীয় খন্ড উপস্থিত থাকে। আধুনিক পতঙ্গগুলোতে উদরীয় খণ্ডের সংখ্যা হ্রাস পাবার প্রবণতা পরিলক্ষিত হলেও এমব্রায়োজেনেসিসের সময় আদিম সেই ১১ টি খন্ড বজায় থাকে। উদরীয় খণ্ডের সংখ্যার মধ্যে ভিন্নতা উল্লেখ করার মতো। এপ্টেরিগোটাকে যদি টেরিগোটার আদিম পরিকল্পনা হিসেবে ধরে নেয়া হয় তাহলে এক্ষেত্রেও ধাঁধাঁয় পরে যেতে হয়ঃ প্রোটুরাতে যেমন ১২ টি খন্ড, কলেম্বোলাতে আছে ৬ টি। অর্থোপ্টেরার গোত্র অ্যাক্রিডিডাতে রয়েছে ১১ টি খন্ড, এবং জোরাপ্টেরার জীবাশ্ম নমুনায় পাওয়া গেছে ১০ খন্ডবিশিষ্ট উদর।
বহিঃকঙ্কাল
কিউটিকল বা কৃত্তিক নামে পরিচিত পতঙ্গের বাহ্যিক কঙ্কালটি দুইটি স্তর দিয়ে গঠিত। একটি হল এপিকিউটিকল বা বহিঃকৃত্তিক, যা মূলত কাইটিনবিহীন একটি পাতলা ও মোমযুক্ত, পানিপ্রতিরোধক বাহ্যিক স্তর। নিচের স্তরকে প্রোকিউটিকল হিসেবে অভিহিত করা হয়। প্রোকিউটিকলটি কাইটিনযুক্ত এবং এপিকিউটিকলের চাইতে অনেক বেশি ঘন। এর আবার দুইটি স্তর রয়েছেঃ বাইরের স্তরটি এগজোকিউটিকল এবং ভেতরের স্তরটি এন্ডোকিউটিকল। ঘন ও নমনীয় এন্ডোকিউটিকল নানান ধরনের ফাইবারযুক্ত কাইটিন ও প্রোটিনের স্তর দিয়ে গঠিত যা স্যান্ডউইচের গঠনের মতো একটি অপরটির সাথে আড়াআড়ি হয়ে থাকে। অন্যদিকে এগজোকিউটিকল হয় অনমনীয় এবং শক্ত। মূলত শূককীট দশায় অনেক পোকায় এগজোকিউটিকলটি অত্যন্ত হ্রাসপ্রাপ্ত হয়। অমেরুদণ্ডী প্রাণীদের মধ্যে একমাত্র পতঙ্গের মাঝেই সক্রিয় উড্ডয়নের বিকাশ ঘটেছে যা এর সাফল্যের পেছনে গুরুত্বপূর্ণ ভূমিকা পালন করেছে। স্নায়ুর প্রতিটি স্পন্দনের জন্য তাদের পেশীগুলো একাধিকবার সঙ্কুচিত হতে পারে যেটি ডানার ঝাপটানোকে দ্রুততর করে যা অন্য উপায়ে সম্ভব হতো না। বহিঃকঙ্কালের সাথে পেশী যুক্ত থাকে বলে এটি অধিক কার্যকর এবং সেই সাথে আরো পেশী সংযুক্তির পথ খুলে দেয়। ক্রাস্টাসিয়ান বা কবচীরা একই উপায় ব্যবহার করে যদিও সব মাকড়শা তাদের পা প্রসারণের জন্য আর্থ্রোপডপূর্ব পূর্বপুরুষদের কাছ থেকে উত্তরাধিকারসূত্রে প্রাপ্ত হাইড্রোলিক চাপ ব্যবহার করে। পতঙ্গের বিপরীতে জলে বসবাসকারি অধিকাংশ কবচী পানি থেকে আহরিত ক্যালসিয়াম কার্বোনেট দ্বারা বায়োমিনারালাইজ্ড বা জৈবখনিজসমৃদ্ধ হয়ে থাকে।
স্নায়ুতন্ত্র
সাধারণভাবে পতঙ্গের স্নায়ুতন্ত্রকে দুইটি ভাগে বিভক্ত করা যায়ঃ মস্তিষ্ক ও অঙ্কীয় স্নায়ুরজ্জু। মস্তকাবরণটিতে রয়েছে ছয়টি একীভূত খন্ড যার প্রত্যেকটি হয় একজোড়া গ্যাংলিয়া অথবা মস্তিষ্কের বাইরে অবস্থিত একগুচ্ছ স্নায়ুকোষ। প্রথম তিন জোড়া গ্যাংলিয়া মস্তিষ্কের ভেতর একীভূত হয়ে থাকে এবং পরের তিনটি গ্যাংলিয়া অবস্থিত পতঙ্গের খাদ্যনালী বা এসোফ্যাগাসের নিচে যাদেরকে সাব-এসোফ্যাগাল গ্যাংলিয়ন বলে। আধুনিক পতঙ্গে সাব-এসোফ্যাগাল গ্যাংলিয়ন কেবল ম্যান্ডিবল, ম্যাক্সিলা ও ল্যাবিয়ামকেই নয়, এমনকি হাইপোফ্যারিংস, লালাগ্রন্থি, গ্রীবাদেশীয় পেশীতেও স্নায়ু প্রবাহিত করে।
বক্ষীয় তিনটি খণ্ডের প্রতিটিতে একজোড়া করে বক্ষীয় গ্যাংলিয়া রয়েছে। বক্ষীয় পেশিসমূহ এবং স্নায়বিক রিসেপ্টরগুলো এসব গ্যাংলিয়ার সাথে সম্পর্কিত রয়েছে। একইভাবে পরবর্তী উদরীয় গ্যাংলিয়া উদরের পেশীসমূহের সাথে সম্পর্কযুক্ত। একীভবণ অথবা হ্রাসকরণের ফলে অনেক প্রজাতির পতঙ্গে গ্যাংলিয়ার সংখ্যা কম। কয়েক প্রজাতির আরশোলার উদরে মাত্র ছয়টি গ্যাংলিয়া রয়েছে, আবার ভেসপা ক্রাবরো নামের বোলতার ধড়ে দুইটি এবং উদরে তিনটি গ্যাংলিয়া পাওয়া যায়। ঘরের মাছি বা মুসকা ডমেস্টিকার মতো কিছু প্রজাতিতে দেহের সব গ্যাংলিয়া একীভূত হয়ে একটি একক, বৃহৎ বক্ষীয় গ্যাংলিয়ায় পরিণত হয়েছে।
অন্তত কয়েক প্রজাতির পতঙ্গে ব্যাথার অনুভূতি শনাক্ত ও প্রদানকারি কোষ রয়েছে যা নসিসেপ্টর নামে পরিচিত। ২০০৩ সালে সাধারণ ফলের মাছি ড্রসোফিলার নানান শূককীটের মধ্যে উত্তপ্ত এবং সাধারণ প্রোব স্পর্শ করিয়ে তাদের প্রতিক্রিয়ার ভিন্নতা পর্যবেক্ষণ করে এই বিষয়টি আবিষ্কার করা হয়। সেই গবেষণায় দেখা যায়, শূককীটকে উত্তপ্ত প্রোব স্পর্ষ করালে তারা নিজেদের গুটিয়ে ফেলে, অন্যদিকে অনুত্তপ্ত প্রোব স্পর্ষ করালে তেমন কোনো প্রতিক্রিয়া সৃষ্টি করে না। নসিসেপসনের বিষয়টি পতঙ্গের মাঝে সন্দেহাতীতভাবে দেখা গেলেও, এরা সচেতনভাবে ব্যাথা অনুভব করে কী-না, সে বিষয়ে গবেষকরা একমত নন।
পাচনতন্ত্র
খাদ্য গ্রহণের পর তা থেকে পুষ্টি ও অন্যান্য উপাদান আহরণ করার জন্য পতঙ্গ তার পাচনতন্ত্র ব্যবহার করে থাকে। বেশিরভাগ খাবারই এরা প্রোটিন, পলিস্যাকারাইড, চর্বি এবং নিউক্লিয়িক এসিডের মতো ম্যাক্রোমলিকুল ও অন্যান্য জটিল উপাদানরূপে আহার করে। শক্তি, বৃদ্ধি, ও প্রজননের জন্য দেহের কোষ দ্বারা ব্যবহৃত হবার আগে এসব ম্যাক্রোমলিকুলকে অবশ্যই ক্যাটাবোলিক বিক্রিয়ার মাধ্যমে ভেঙে অ্যামিনো এসিড ও সরল চিনির মতো ক্ষুদ্র অণুতে পরিণত হতে হয়। ভাঙনের এই পদ্ধতি পরিপাক হিসেবে পরিচিত।
পতঙ্গের পাচনতন্ত্রের প্রধান কাঠামোটি হল একটি দীর্ঘ, আবৃত নালী যাকে পৌষ্টিক নালী বলে এবং সেটি দেহের দৈর্ঘ্য বরাবর বিস্তৃত হয়ে আছে। গৃহীত খাদ্যকে পৌষ্টিক নালী মুখ থেকে পায়ু পর্যন্ত একদিকে প্রবাহিত করে। এর তিনটি শাখা রয়েছে যারা পরিপাকের বিভিন্ন প্রক্রিয়া সম্পাদন করে থাকে। পৌষ্টিক নালী ছাড়াও, পতঙ্গের জোড় লালাগ্রন্থি ও লালাধার রয়েছে। এই কাঠামোগুলো সাধারণত অগ্রঅন্ত্রের কাছেই বক্ষে অবস্থান করে।
পতঙ্গের মুখে অবস্থিত লালাগ্রন্থি (রেখাচিত্রের ৩০ তম উপাদান) থেকে লালা উৎপন্ন হয়। লালানালী, লালাগ্রন্থি থেকে আধার বা রেজার্ভোয়ারের দিকে যায় এবং তারপর মস্তক হয়ে স্যালাইভারিয়াম নামের একটি মুক্ত গহ্বরে প্রবেশ করে যেটি হাইপোফ্যারিংসের পেছনে অবস্থিত। মুখোপাঙ্গগুলো (রেখাচিত্রে ৩২ তম) নড়াচড়া করিয়ে পতঙ্গ তার খাবারের সাথে এই লালা মেশাতে পারে। খাদ্য ও লালার মিশ্রণটি অতঃপর লালানলের ভেতর দিয়ে ভ্রমণ করে মুখে প্রবেশ করে যেখানে এটি ভাঙতে থাকে। মাছির মতো কয়েকটি পতঙ্গে মুখবহির্ভূত পরিপাক সংঘটিত হয়। যেসব পতঙ্গ এই পদ্ধতি ব্যবহার করে তারা খাদ্য ভাঙার জন্য তাদের খাদ্যে পাচক উৎসেচক নির্গত করে। এই কৌশলটি পতঙ্গকে তাদের খাদ্য উৎস থেকে উল্লেখযোগ্য পরিমাণ লভ্য পুষ্টি আহরণ করতে সহায়তা করে। অন্ত্রের মধ্যেই প্রায় সমস্ত প্রজাতির কীট তাদের পরিপাক সম্পাদন করে। অন্ত্রকে তিনটি অংশে ভাগ করা যায়ঃ অগ্রান্ত্র, মধ্যান্ত্র ও পশ্চাৎ-অন্ত্র।
অগ্রান্ত্র
পৌষ্টিক নালীর প্রথম অংশটি হলো অগ্রান্ত্র (রেখাচিত্রে ২৭ তম) বা স্টোমোডিয়াম। শক্ত খাদ্য থেকে রক্ষা পেতে অগ্রান্ত্রটি কাইটিন ও প্রোটিনের তৈরী কৃত্তিক আস্তরণ দিয়ে সজ্জিত। অগ্রান্তের মধ্যে অন্তর্ভুক্ত রয়েছে মুখগহ্বর, গলবিল, খাদ্যনালী, ক্রপ এবং প্রোভেন্ট্রিকুলাস (যেকোনো অংশ অনেকখানি পরিবর্তিত হতে পারে) যারা খাদ্য মজুত রাখার পাশাপাশি কখন মধ্যান্ত্রে প্রবেশ করতে হবে, সেই ভূমিকা রাখে।
লালাগ্রন্থি থেকে নিঃসরিত লালার মাধ্যমে আংশিক চর্বনকৃত খাদ্য ভাঙার মধ্য দিয়ে মুখগহ্বরে পরিপাক শুরু হয়। লালাগ্রন্থি যেহেতু তরল এবং কার্বোহাইড্রেট পরিপাকের উৎসেচক (অধিকাংশ ক্ষেত্রে অ্যামাইলেজ) উৎপন্ন করে, গলবিলের শক্ত পেশিগুলো তরলকে মুখগহ্বরের দিকে পাম্প করে যা স্যালাইভারিয়ামের মতোই খাদ্যকে পিচ্ছিল করে এবং রক্তচোষক, জাইলেম আর ফ্লোয়েম খাদকদের সহায়তা করে। সেখান থেকে গলবিল খাদ্যকে খাদ্যনালীর দিকে চালিত করে। এক্ষেত্রে সেখান থেকে সরল একটি নালীর মাধ্যমে এই খাদ্য ক্রপ অথবা প্রোভেন্ট্রিকুলাসে চালিত হতে পারে এবং তারপর মধ্যান্ত্রে চলে যায়। এর বিকল্প হিসেবে অগ্রান্ত্রটি বৃহদাকার ক্রপ এবং প্রোভেন্ট্রিকুলাসে বিস্তৃত হতে পারে, অথবা ক্রপটি কেবল ডাইভারটিকুলাম অথবা ডিপ্টেরার প্রজাতির মতো তরল-পূর্ণ কাঠামোতে পরিণত হতে পারে।
মধ্যান্ত্র
ক্রপ থেকে খাদ্য চলে যায় মধ্যান্ত্রে (১৩ তম উপাদান) যা মেসেন্টেরন নামেও পরিচিতিত যেখানে অধিকাংশ পরিপাক সংঘটিত হয়। মধ্যান্ত্রের দেয়াল থেকে বের হওয়া আণুবীক্ষণিক অভিক্ষেপ, যাকে মাইক্রোভিলি বলে, দেয়ালের পৃষ্ঠের আয়তন বাড়ায় এবং অধিক পুষ্টি শোষণ করতে সহায়তা করে। মাইক্রোভিলি মূলত মধ্যান্ত্রের উৎসের কাছাকাছি থেকেই উৎপন্ন হয়। কিছু প্রজাতিতে মাইক্রোভিলির কাজ এবং অবস্থান ভিন্নভিন্ন হতে পারে।
পশ্চাৎ-অন্ত্র
পশ্চাৎ-অন্ত্র (১৬ তম উপাদান) বা প্রোক্টোডিয়াম অপাচিত খাদ্য কণাকে ইউরিক এসিডের মাধ্যমে সংযুক্ত করে মলের দলা তৈরী করে। মলনালী এসব মলের দলার ৯০% পানি শোষণ করে নেয়, এবং তারপর সেইসব শুষ্ক দলা পায়ু দিয়ে নিষ্কাশিত হবার (১৭ তম উপাদান) মাধ্যমে পরিপাক প্রক্রিয়া সম্পন্ন হয়। ইউরিক এসিড তৈরী হয় মালপিঘিয়ান নালিকা থেকে ব্যাপ্ত হওয়া হিমোলিম্ফের বর্জ্য পদার্থ ব্যবহার করে। তারপর এটি পৌষ্টিক নালীর মধ্যান্ত্র ও পশ্চাৎ-অন্ত্রের মিলনস্থলে সরাসরি বিলীন হয়ে যায়। মালপিঘিয়ান নালিকার সংখ্যা প্রজাতিভেদে বিভিন্ন হতে পারে।
জননতন্ত্র
স্ত্রী পতঙ্গের জননতন্ত্র একজোড়া ডিম্বাশয়, সহায়ক গ্রন্থি, এক বা অধিক স্পার্মাথেকা এবং এসব অঙ্গের মধ্যে সম্পর্ক সৃষ্টিকারি নালী দিয়ে গঠিত। ডিম্বাশয়গুলো অনেকগুলো ডিম্বনালী বা ওভারিওল দিয়ে গঠিত যেগুলো প্রজাতিভেদে বিভিন্ন আকার ও সংখ্যার হয়ে থাকে। স্ত্রী পতঙ্গ যেসব কাজ করতে সক্ষম সেগুলো মূলত ডিম তৈরী, শুক্রাণু গ্রহণ ও মজুত, বিভিন্ন পুরুষের শুক্রাণুকে নিপূনভাবে ব্যবহার করা, এবং ডিম পাড়া। সহায়ক গ্রন্থিগুলো শুক্রাণু রক্ষণাবেক্ষণ, পরিবহন এবং ডিম সংরক্ষণের জন্য বিভিন্ন ধরনের পদার্থ উৎপন্ন করে। ডিমের উপর আস্তরণ দেবার জন্য তারা আঠা এবং প্রতিরক্ষামূলক পদার্থ উৎপন্ন করতে পারে। এছাড়াও অনেকগুলো ডিমকে একসাথে আবৃত করতে উওথেকা নামক আস্তরণের সৃষ্টি করে। স্পার্মাথেকা হলো নালী বা থলিকা যার মধ্যে মিলনের সময় থেকে ডিম নিষেক পর্যন্ত মধ্যবর্তী সময়ে শুক্রাণু জমা করে রাখে।
পুরুষ পতঙ্গের জননতন্ত্র হল শুক্রাশয় যা ট্রাকিয়া ও চর্বি ঘট দ্বারা দেহ গহ্বরে ঝুলে থাকে। অধিকাংশ পুরুষের একজোড়া শুক্রাশয় থাকে, যার ভেতর ঝিল্লীময় থলের অভ্যন্তরে আবদ্ধ শুক্র নালী বা ফলিকল অবস্থান করে। ফলিকলগুলো ভাস ডিফারেন্স হয়ে ইনভেজাইনেশনের মাধ্যমে উৎপন্ন হওয়ার কারণে নির্গমন নালীর মধ্যে কৃত্তিক আস্তরণ রয়েছে। নির্গমন নালীর প্রান্তীয় ভাগটি ইডিয়াগাস নামক ইন্ট্রোমিটেন্ট অঙ্গ তৈরী করার জন্য স্ক্লেরোটিনময় হতে পারে।
শ্বসনতন্ত্র
ফুসফুস ছাড়াই পতঙ্গের শ্বসন সম্পন্ন হয়। ফুসফুসের বদলে পতঙ্গের শ্বসনতন্ত্র বেশ কিছু আভ্যন্তরীন নালী ও থলিকার ব্যবহার করে যাদের মধ্য দিয়ে ব্যাপন প্রক্রিয়ায় অথবা সক্রিয়ভাবে পাম্প করার মাধ্যমে গ্যাস প্রবাহিত হয়। এ প্রক্রিয়ায় ট্রাকিয়া’র (রেখাচিত্রের ৮ নং উপাদান) মাধ্যমে বাইরের অক্সিজেন সরাসরি প্রয়োজনীয় কলায় প্রদান করা হয়। সরাসরি অক্সিজেন সংবহনের কারণে রক্তসংবহনতন্ত্র এ কাজে ব্যবহৃত হয় না যার ফলে সেটি আকারে অনেক বেশি হ্রাস পায়। পতঙ্গের রক্তসংবহনতন্ত্রে কোনো ধরনের শিরা বা ধমনী নেই, বরং এটি সচ্ছিদ্র পৃষ্ঠীয় নল দিয়ে তৈরী যা পেরিস্টালটিক উপায়ে স্পন্দন সৃষ্টি করে। ধড়ের দিকে পৃষ্ঠীয় নলটি (রেখাচিত্রে ১৪ তম) কয়েকটি প্রকোষ্ঠে ভাগ হয়ে পতঙ্গের হৃৎপিন্ডের কাজ করে। পৃষ্ঠীয় নলের প্রান্তীয় দিকটি মহাধমনী হিসেবে হিমোলিম্ফ সংবহন করে। উদরের পাশের স্পাইরাকল নামক ছিদ্র দিয়ে বাতাস সঞ্চালিত হয়।
পতঙ্গের ক্ষুদ্র আকারের জন্য শ্বসনতন্ত্রের গঠন একটি গুরুত্বপূর্ণ কারণ। পতঙ্গের আকার বড় হলে এ ধরনের অক্সিজেন পরিবহনের দক্ষতা কমে যায়, যে কারণে এই মুহুর্তে সবচাইতে বড় পতঙ্গটির ওজনও ১০০ গ্রামের কম হবে। কিন্তু, বায়ুমন্ডলে অক্সিজেনের পরিমাণ বেড়ে গেলে পাল্লা দিয়ে পতঙ্গের আকারও বৃদ্ধি পেতে পারে। অন্ত প্যালিওজোয়িক মহাযুগে এই ঘটনাটিই ঘটেছিল যখন দুই ফুটেরও অধিক বিস্তারের ডানাসম্পন্ন ফড়িং বসবাস করতো।
নানান পতঙ্গের মাঝে নানান ধরনের গ্যাস বিনিময় ঘটে থাকে যা অবিচ্ছিন্ন ও পরিব্যাপক বায়ুচলন থেকে শুরু করে বিচ্ছিন্ন গ্যাস বিনিময় ধরনেরও হতে পারে। অবিচ্ছিন্ন গ্যাস বিনিময়ের ক্ষেত্রে অক্সিজেন গ্রহণ ও কার্ব-ডাই-অক্সাই নিঃসরণে বিষয়টি একটি নিরন্তর চক্রের মাধ্যমে সম্পাদিত হয়। অন্যদিকে, বিচ্ছিন্ন গ্যাস বিনিময়ের ক্ষেত্রে পতঙ্গ যখন সক্রিয় থাকে তখন  অক্সিজেন গ্রহণ করে এবং যখন বিশ্রামে থাকে তখন সামান্য পরিমান কার্বন ডাই অক্সাইড নিঃসরণ করে থাকে। পরিব্যাপক বায়ুচলন হল অবিচ্ছিন্ন গ্যাস বিনিময়েরই একটি প্রকার যেখানে অক্সিজেন গ্রহণের বিষয়টি দৈহিকভাবে না ঘটে ব্যাপন প্রক্রিয়ার মাধ্যমে সম্পন্ন হয়। যেসব পতঙ্গ পানির নিচে ডুবে থাকে, শ্বসনের জন্য তাদেরও নানান অভিযোজন রয়েছে। শূককীট দশায় অনেক পতঙ্গের ফুলকা থাকে যেটির সাহায্যে সে পানিতে দ্রবীভূত অক্সিজেন আহরণ করতে পারে। অন্যান্য ডুবে থাকা পতঙ্গ সময় সময় পানির উপরে ভেসে উঠে বাতাস পরিপূর্ণ করে নেয় যা তারা বিশেষ কাঠামোতে ধরে অথবা আটকে রাখে।
রক্তসংবহনতন্ত্র
পতঙ্গের রক্তসংবহনতন্ত্র হিমোলিম্ফ নামের এক প্রকার তরল ব্যবহার করে যা রক্তের মতোনই কাজ করে এবং পতঙ্গের নানা ধরনের কলার সাথে সরাসরি সংস্পর্শে থেকে দেহের অভ্যন্তরে চক্রভ্রমণ করে। এটি রক্তরস দিয়ে তৈরী যার মাঝে অবস্থান করে রক্তকণিকাসমূহ। রক্তকণিকা ছাড়াও, রক্তরসের মাঝে নানান ধরনের রাসায়নিক পদার্থ থাকে। এছাড়াও এটি আর্থ্রোপোডের, বিশেষ করে মাকড়শা, কবচী ও পতঙ্গের, মুক্ত সংবহনতন্ত্রের একটি অন্যতম কলার ধরন।
প্রজনন ও বিকাশ
অধিকাংশ কীট ডিম থেকে ফুটে বের হয়। কোরিয়ন নামক বহিরাবরণ দিয়ে আবৃত ডিমের মধ্যেই নিষেক ও বিকাশ ঘটে থাকে। অন্যান্য আর্থ্রোপোড প্রাণীর বিপরীতে কীটপতঙ্গের ডিম সাধারণত বেশ খরা-সহিষ্ণু। এর কারণ হল কোরিয়নের ভেতরের দিকে ভ্রুণকলা থেকে আরও দুইটি আবরণ উৎপন্ন হয় যাদের একটি অ্যামনিওন, আরেকটি সেরোসা। এই সেরোসা কাইটিনসমৃদ্ধ একটি কৃত্তিক নিঃসরণ করে যা ভ্রুণকে শুষ্কতার হাত থেকে বাচায়। স্কিৎজোফোরা পোকাদের সেরোসা নেই বলে তারা আর্দ্র জায়গাতে, যেমন পঁচনশীল বস্তু, ডিম পারে। ডিম্বজ প্রজননের বাইরেও লাপতিকা দুবিয়া নামের আরশোলা, অপরিণত এফিড, ও সি-সি মাছিদের মতো কয়েকটি প্রজাতির মাঝে অভোভিভিপ্যারাস বা ডিম্ব-জরায়ুজ প্রজনন দেখতে পাওয়া যায়। এ ধরনের প্রাণীরা সম্পূর্ণরূপে স্ত্রী এর অভ্যন্তরে বিকশিত হয়, এবং ডিম পাড়ার সাথে সাথেই ডিম ফুটে বেরিয়ে আসে। এই দুই ধরনের প্রজননের বাইরেও আরশোলার ডিপ্লোপ্টেরা গণের অন্তর্ভুক্ত পোকারা জরায়ুজ, অর্থাৎ মায়ের অভ্যন্তরেই গর্ভধারণের কাল সম্পন্ন করে এবং জীবন্ত বেরিয়ে আসে। পরজীবী বোলতার মতো কয়েক প্রকারের কীট আবার পলিএমব্রায়োনি প্রজনন প্রদর্শন করে যেখানে একটিমাত্র নিষিক্ত ডিম বিভক্ত হয়ে অনেকগুলো (কিছু ক্ষেত্রে কয়েক হাজার) আলাদা ভ্রুণে পরিণত হয়।
বছরে কয়টি প্রজন্ম উৎপাদন করে, তার উপর ভিত্তি করে কীটপতঙ্গকে ইউনিভল্টাইন (একটি প্রজন্ম), বাইভল্টাইন (দুইটি প্রজন্ম), মাল্টিভল্টাইন (অনেক প্রজন্ম) হিসেবে চিহ্নিত করা যায়। কিছু কিছু কীট দুই বছরে একটি প্রজন্ম উৎপন্ন করে যাদেরকে সেমিভল্টাইন বলা হয়।
প্রজনন ও বিকাশের অন্যান্য প্রকরণগুলো হচ্ছে হ্যাপ্লোডিপ্লোয়ডি, পলিমরফিজম, পেডোমরফিজম বা পেরামরফোসিস, সেক্সুয়াল ডাইমরফিজম, অপুংজনি এবং কদাচিৎ উভলিঙ্গত্ব। হ্যাপ্লোডিপ্লোয়ডি একটি লিঙ্গ-নির্ধারণ পদ্ধতি যেখানে সন্তানের লিঙ্গ, গৃহীত ক্রোমোজোম-জোড়ের সংখ্যার উপর নির্ভর করে নির্দিষ্ট হয়। মৌমাছি ও বোলতার মাঝে এই পদ্ধতিটি বিশেষভাবে বিদ্যমান। পলিমরফিজমের ক্ষেত্রে একটি প্রজাতির বিভিন্ন ধরনের রূপান্তর বা স্বরূপ লক্ষ করা যায়। যেমন, অবলং উইংগড কেটিডিড বা আয়ত ডানা কেটিডিড-এর চারটি ভিন্ন প্রকরণ রয়েছেঃ সবুজ, গোলাপী, হলুদ ও তামাটে। কয়েক প্রজাতির পোকা তাদের অপরিণত বয়সের ফেনোটাইপগুলো পূর্নাঙ্গ বয়সেও ধরে রাখে, এই বিষয়টাকে বলা হয় পেডোমরফোসিস। এই প্রক্রিয়ার বিপরীত হল পেরামরফোসিস, যেখানে পূর্ণাঙ্গ পোকার মাঝে এমনসব বৈশিষ্ট্য দেখা যায় যেসব প্রথমদিকে দেখা যায়নি। অনেক পোকা সেক্সুয়াল ডাইমরফিজম বা যৌন দ্বিরূপতা প্রদর্শন করে যেখানে পুরুষ এবং স্ত্রী পোকার চেহারা লক্ষণীয়ভাবে ভিন্ন হয়। উদাহরণস্বরূপ বলা যেতে পারে অর্জিয়া রেচেন্স মথের কথা। কিছু কিছু পতঙ্গে পুরুষের দ্বারা ডিম নিষিক্ত না করেই স্ত্রী পোকা সন্তান জন্ম দান করতে পারে। এই প্রক্রিয়াটিকে বলা হয় পার্থেনোজেনেসিস বা অপুংজনি। অনেক প্রকারের এফিড এক ধরনের অপুংজনির মধ্য দিয়ে যায় যাকে চাক্রিক অপুংজনি বলা হয়ে থাকে, যেখানে তারা এক বা একাধিক প্রজন্মের মধ্যে পালা করে যৌন ও অযৌন প্রজনন সম্পন্ন করে। গ্রীষ্মে, এফিডেরা সাধারণত স্ত্রী এবং অপুংজনিক হয়। শরতে তারা যৌন প্রজননের নিমিত্তে পুরুষের উৎপাদন করতেও পারে। অপুংজনি পদ্ধতিতে প্রজনন করে এমন অন্যান্য পোকা হচ্ছে মৌমাছি, বোলতা এবং পিঁপড়া। এদের পুরুষেরা হয় হ্যাপ্লয়েড, আর স্ত্রীরা হয় ডিপ্লয়েড। কিছু পোকা কদাচিৎ হার্মাফ্রোডাইটিজম প্রদর্শণ করতে পারে, যেখানে একটি পোকার মধ্যে স্ত্রী ও পুরুষ, উভয় প্রকার জনন অঙ্গ বিদ্যমান থাকে।
কীটপতঙ্গের জীবনেতিহাসে দেখা যায়, তারা সাধারণত ঠান্ডা এবং শুষ্ক দশার হাত থেকে রক্ষা পাবার জন্য প্রয়োজনীয় বৈশিষ্ট্যাবলি অভিযোজন করেছে। নাতিশীতোষ্ণ অঞ্চলের কতিপয় পতঙ্গ শীতকালেও ক্রিয়াশীল থাকতে পারে, যেখানে বাকিরা হয় অপেক্ষাকৃত উষ্ণ অঞ্চলে প্রব্রজন করে অথবা অসাড় অবস্থায় চলে যায়। এর বাইরেও অন্য কিছু পতঙ্গ ডায়াপোজ নামের এক ধরনের পদ্ধতির বিবর্তন ঘটিয়েছে যা একে এই ধরনের দশাতে টিকে থাকতে সহায়তা করে।
রূপান্তর
রূপান্তর হল পূর্ণ বিকাশের জৈবিক একটি প্রক্রিয়া যার মধ্য দিয়ে প্রতিটি পতঙ্গকেই যেতে হয়। মূলত দুই ধরনের রূপান্তর পোকাদের মধ্যে দেখতে পাওয়া যায়ঃ অসম্পূর্ণ রূপান্তর এবং সম্পূর্ণ রূপান্তর।